Komisjoni otsus,

24. veebruar 2000,

millega muudetakse nõukogu otsust 79/542/EMÜ ning otsuseid 92/260/EMÜ, 93/195/EMÜ ja 93/197/EMÜ loomatervishoiunõuete kohta registreeritud hobuste ajutisel impordil, korduval sissetoomisel ja impordil ühendusse Korea Vabariigist

(teatavaks tehtud numbri K(2000) 472 all)

(EMPs kohaldatav tekst)

(2000/209/EÜ)

EUROOPA ÜHENDUSTE KOMISJON,

võttes arvesse Euroopa Ühenduse asutamislepingut,

võttes arvesse nõukogu 26. juuni 1990. aasta direktiivi 90/426/EMÜ (hobuslaste liikumist ja kolmandatest riikidest importimist reguleerivate loomatervishoiunõuete kohta, [1] viimati muudetud Austria, Soome ja Rootsi ühinemisaktiga), eriti selle artikleid 12, 13, 15, 16 ja artikli 19 alapunkti ii,

ning arvestades järgmist:

(1) Nõukogu otsusega 79/542/EMÜ, [2] viimati muudetud komisjoni otsusega 2000/2/EÜ, [3] on kehtestatud kolmandate riikide loetelu, millest liikmesriigid lubavad importida veiseid, sigu, hobuslasi, lambaid, kitsi, värsket liha ja lihatooteid.

(2) Tervishoiunõuded ja veterinaarsertifitseerimine seoses registreeritud hobuste ajutise impordi, impordi ja korduva sissetoomisega on sätestatud vastavalt komisjoni otsustes 92/260/EMÜ [4] ja 93/197/EMÜ, [5] mõlemad viimati muudetud komisjoni otsustega 1999/613/EÜ [6] ja 93/195/EMÜ, [7] viimati muudetud otsusega 1999/558/EÜ. [8]

(3) Pärast komisjoni veterinaarinspektsiooni kontrolli Korea Vabariigis tundub loomade tervislik seisund olevat veterinaarteenistuste rahuldava kontrolli all.

(4) Korea Vabariigi veterinaarasutused on kirjalikult kohustunud teatama 24 tunni jooksul telefaksi, telegrammi või teleksi teel komisjonile ja liikmesriikidele direktiivi 90/426/EMÜ A lisas mainitud mis tahes hobuslaste nakkushaiguse kinnitatud esinemisest, millest teatamine on riigis kohustuslik, ning asjakohase tähtaja jooksul hobuslastega seotud vaktsineerimis- või impordipoliitika mis tahes muutusest.

(5) Pärast 1986. aasta olümpiamängude ettevalmistuse käigus läbiviidud seroloogilist uuringut ja võttes arvesse eespool mainitud kontrolli tulemusi, tuleks tunnistada, et riigis ei ole vähemalt kuus kuud esinenud malleust ja kargtaudi; hobuste aafrika katku, hobuste venetsueela entsefalomüeliiti ja vesikulaarset stomatiiti ei ole kunagi esinenud.

(6) Korea Vabariiki ei saa tunnistada vabaks jaapani B-entsefaliidist ja toimub vaktsineerimine kõnealuse haiguse vastu.

(7) Loomatervishoiu nõuded ja veterinaarsertifikaadid tuleb vastu võtta, arvestades loomade tervislikku seisundit asjaomases kolmandas riigis; käesolev juhtum puudutab ainult registreeritud hobuseid.

(8) Selguse huvides tuleb kolmandate riikide loetelude muutmisel kasutada riikide ISO-riigikoode.

(9) Otsuses 79/542/EMÜ ning otsustes 92/260/EMÜ, 93/195/EMÜ ja 93/197/EMÜ tuleb teha vastavad muudatused.

(10) Käesoleva otsusega ettenähtud meetmed on kooskõlas alalise veterinaarkomitee arvamusega,

ON VASTU VÕTNUD KÄESOLEVA OTSUSE:

Artikkel 1

Otsuse 79/542/EMÜ 2. osa registreeritud hobuseid käsitlevasse eritulpa lisatakse vastavalt ISO-riigikoodi tähestikulisele järjekorrale järgmine rida:

"KR | Korea Vabariik | ×" | |

Artikkel 2

Otsust 92/260/EMÜ muudetakse järgmiselt:

1) I lisa rühma C kolmandate riikide loetelu asendatakse järgmisega:

"Kanada (CA), Hongkong (HK), Jaapan (JP), Korea Vabariik (KR), Aomen (MO), Malaisia (poolsaar) (MY), Singapur (SG), Tai (TH), Ameerika Ühendriigid (US)".

2) II lisa rühmas C esitatud veterinaarsertifikaadi pealkiri asendatakse järgmisega:

"VETERINAARSERTIFIKAAT

registreeritud hobuste ajutiseks importimiseks Ameerika Ühendiriikidest, Aomenist, Hongkongist, Jaapanist, Kanadast, Korea Vabariigist, Malaisiast (poolsaar), Singapurist, Taist ühenduse territooriumile vähem kui 90 päevaks".

3) II lisa rühma C III peatüki punkti d kolmandale taandele lisatakse "Korea Vabariik (KR)".

4) II lisa rühma C viites asendatakse sõnad "Aomen, Hongkong, Jaapan, Malaisia (poolsaar), Singapur ja Tai" sõnadega "Aomen, Hongkong, Jaapan, Korea Vabariik, Malaisia (poolsaar), Singapur, Tai".

5) II lisa rühmade A, B, D ja E III peatüki punkti d kolmandale taandele lisatakse "Korea Vabariik (KR)".

Artikkel 3

Otsust 93/195/EMÜ muudetakse järgmiselt:

1) I lisa rühma C kolmandate riikide loetelu asendatakse järgmisega:

"Kanada (CA), Hongkong (HK), Jaapan (JP), Korea Vabariik (KR), Aomen (MO), Malaisia (poolsaar) (MY), Singapur (SG), Tai (TH), Ameerika Ühendriigid (US)".

2) II lisa rühmas C esitatud veterinaarsertifikaadi pealkirja kolmandate riikide loetelu asendatakse järgmisega:

"Ameerika Ühendriigid, Aomen, Hongkong, Jaapan, Kanada, Korea Vabariik, Malaisia (poolsaar), Singapur, Tai".

Artikkel 4

Otsust 93/197/EMÜ muudetakse järgmiselt:

1) I lisa rühma C kolmandate riikide loetelu asendatakse järgmisega:

"Kanada (CA), Hongkong (HK), Jaapan (JP), Korea Vabariik (KR), Aomen (MO), Malaisia (poolsaar) (MY), Singapur (SG), Tai (TH), Ameerika Ühendriigid (US)".

2) II lisa rühmas C esitatud veterinaarsertifikaadi pealkiri asendatakse järgmisega:

"VETERINAARSERTIFIKAAT

registreeritud hobuste Aomenist, Ameerika Ühendriikidest, Hongkongist, Jaapanist, Korea Vabariigist, Malaisiast (poolsaar), Singapurist, Taist ja registreeritud hobuslaste ning aretuseks ja tootmiseks ettenähtud hobuslaste Kanadast impordiks ühenduse territooriumile".

3) II lisa rühma C viites 5 asendatakse "Aomen, Hongkong, Jaapan, Malaisia (poolsaar), Singapur ja Tai" sõnadega "Aomen, Hongkong, Jaapan, Korea Vabariik, Malaisia (poolsaar), Singapur, Tai".

Artikkel 5

Käesolev otsus on adresseeritud liikmesriikidele.

Brüssel, 24. veebruar 2000

Komisjoni nimel

komisjoni liige

David Byrne

[1] EÜT L 224, 18.8.1990, lk 42.

[2] EÜT L 146, 14.6.1979, lk 15.

[3] EÜT L 1, 4.1.2000, lk 17.

[4] EÜT L 130, 15.5.1992, lk 67.

[5] EÜT L 86, 6.4.1993, lk 16.

[6] EÜT L 243, 15.9.1999, lk 12.

[7] EÜT L 86, 6.4.1993, lk 1.

[8] EÜT L 211, 11.8.1999, lk 53.

--------------------------------------------------